Toimitusministeristön sisäministeri, kokoomuksen kansanedustaja Kai Mykkänen purkaa Facebookissa tuntojaan hallitusneuvottelutilanteesta. Katso Mykkäsen kirjoitus jutun lopusta.

Juha Sipilän (kesk) hallitus erosi maaliskuussa sote-uudistuksen kaaduttua ja on siitä lähtien jatkanut työtä toimitusministeristönä.

Hallitustunnustelija Antti Rinne (sd) kertoi tänään, että sdp:n kanssa hallitusneuvotteluihin lähtevät keskusta, vihreät, vasemmistoliitto ja rkp. Sdp ja kokoomus kävivät puolueista pisimpään kahdenvälisiä keskusteluja. Kokoomuksen puheenjohtaja Petteri Orpon mukaan sinipunavaihtoehto kaatui talouskysymyksiin. LUE LISÄÄ: Petteri Orpo: Tähän sinipuna kaatui

Kokoomus menee oppositioon, jos Rinteen niin sanottu vihreä kansanrintama hallitusneuvotteluissa syntyy.

”Olisiko meidän pitänyt osoittaa enemmän joustavuutta tunnusteluissa? Minusta emme olisi voineet saada hyvää hallitusohjelmaa, jos olisimme jo tunnusteluissa luopuneet enemmän. Olin eilen itsekin työllisyystoimista vastaavana mukana. Meidän reunaehdot ovat kiteytetysti olleet:

1) Riittävän tuntuvat toimet työllisten lisäämiselle sadalla tuhannella (eli noin 75% työllisyysaste v.2023) (palkkaamisen kynnys, töihin kannustaminen, koulutus&voimaannuttaminen, työperäinen maahanmuutto).2) Julkinen talous tasapainoon 2023 ja tästä ei voi lipsua vaalilupausten toteuttamiseksi.3) Kokonaisveroaste ei saa nousta eikä työn verottamista nostaa”, Mykkänen kertoo Facebookissa.

”Hallitustunnustelija Antti Rinne ilmeisesti katsoi, että vaatimuksemme olivat liian tiukkoja. Hän sanoi tiedotustilaisuudessa valinneensa pohjan, jonka avulla parhaiten voidaan toteuttaa demarien vaalilupauksia”, Mykkänen jatkaa.

LUE MYÖS: Elina Lepomäki yllätti sdp:n – Näistä isoista talouskysymyksistä Antti Rinne ja Petteri Orpo vääntävät

Mykkänen sanoo ymmärtävänsä ajatuksen siitä, että menolisäykset tulkitaan tulevaisuusinvestoinneiksi. Hän antaa kuitenkin kipakoita terveisiä hallitusneuvotteluihin:

”Valitettavasti tällainen ajattelutapa ja velkajarrun poistaminen voi yhtä hyvin päättyä myös Kreikan kohtaloon. Kreikan esimerkki todistaa traagisella tavalla entisen Vasemmistoliiton kansanedustajan Outi Ojalan lauseen: ’Vahva valtiontalous on köyhän paras ystävä’. Toivottavasti Ojalan lause muistetaan myös Säätytalolla lähipäivinä.”

Mykkänen kuitenkin toteaa myös, ettei hän halua tulla kaikesta valittavaksi oppositiokansanedustajaksi. Mykkänen kaipaa kokoomukselta ryhdikästä periaatteidensa puolustamista ja myös hallituksen kehumista hyvistä asioista.

LUE MYÖS:

Sanna Marin sanoo suoraan: Hallitusneuvotteluissa hankala kiistakapula – ”Oma pöytäni yksi haastavimmista”

”Tulossa Antti Rinteen unelmahallitus – lysti rahoitetaan lainarahalla ja veronkiristyksillä”

Suomeen tulossa todellinen oikeisto-oppositio – Tällaisen ryhmän Antti Rinteen kansanrintama saisi vastaansa